**Mesto Vrútky**

 Predkladacia správa

*Určené:*

***na zasadnutie Mestskej rady vo Vrútkach dňa 08.12.2021 a***

***Mestského zastupiteľstva vo Vrútkach dňa 14.12.2021***

**Názov materiálu: Návrh všeobecne záväzného nariadenia
č. 2/2021 o dočasnom parkovaní motorových vozidiel na vymedzených úsekoch miestnych komunikácii na území mesta Vrútky**

**Materiál obsahuje:** - predkladacia správa

 - dôvodová správa

- návrh VZN

***Návrh na* uznesenie :**

**Mestská rada**

**odporúča MsZ schváliť**

**Všeobecne záväzné nariadenie č. 2/2021 o dočasnom parkovaní motorových vozidiel na vymedzených úsekoch miestnych komunikácii na území mesta Vrútky.**

**Mestské zastupiteľstvo vo Vrútkach**

**s ch v a ľ u j e** **Všeobecne záväzné nariadenie č. 2/2021 o dočasnom parkovaní motorových vozidiel na vymedzených úsekoch miestnych komunikácii na území mesta Vrútky.**

**Stanovisko komisie finančnej a správy majetku mesta:** odporúča MsZschváliť VZN.

**Stanovisko stavebnej komisie:** odporúča MsZ schváliť VZN.

Vo Vrútkach, 23.11.2021

...................................................

 podpis predkladateľa

**Dôvodová správa k Návrhu všeobecne záväzného nariadenia č. 2/2021 o dočasnom parkovaní motorových vozidiel na vymedzených úsekoch miestnych komunikácii na území mesta Vrútky**

**Predkladá : Ing. Dušan Kramár**

**Spracoval : Mgr. Branislav Pullmann,**

**Názov : Návrh všeobecne záväzného nariadenia č. 2/2021****o dočasnom parkovaní motorových vozidiel na vymedzených úsekoch miestnych komunikácii na území mesta Vrútky**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Parkovanie v Meste Vrútky je riešené dvoma spôsobmi. Parkovanie pred bytovými domami v tzv. komplexnej bytovej výstavbe na medzisídliskových komunikáciách a verejných priestranstvách je riešené všeobecne záväzným nariadením o miestnych daniach a miestnom poplatku za komunálny odpad a drobné stavebné odpady na území mesta Vrútky. Ide o výber miestnej dane za užívanie verejného priestranstva formou právoplatného rozhodnutia v zmysle zákona č. 582/2004 Z.z. o miestnych daniach a miestnom poplatku za komunálny odpad a drobné stavebné odpady. Predkladané VZN rieši dočasné parkovanie motorových vozidiel a stanovištia vozidiel taxislužby na ustanovených úsekoch miestnych komunikácií, a to v súlade so zákonom č. 135/1961 Zb. o pozemných komunikáciách (cestný zákon) v znení neskorších predpisov. Prevádzkovateľom parkovacieho systému na vymedzených úsekoch miestnych komunikácií bude od nadobudnutia účinnosti tohto VZN Mesto Vrútky.

**NÁVRH**

**Všeobecne záväzné nariadenie Mesta Vrútky č. 2/2021 o dočasnom parkovaní motorových vozidiel na vymedzených úsekoch miestnych komunikácii na území mesta Vrútky**

Mesto Vrútky podľa § 6 zákona č. 369/1990 Zb. o obecnom zriadení v znení neskorších predpisov a § 6a zákona č. 135/1961 Zb. o pozemných komunikáciách (cestný zákon) v znení neskorších predpisov vydáva toto Všeobecne záväzné nariadenie Mesta Vrútky o dočasnom parkovaní motorových vozidiel na vymedzených úsekoch miestnych komunikácii na území mesta Vrútky.

**§ 1
Úvodné ustanovenia**

1. Toto všeobecne záväzné nariadenie Mesta Vrútky (ďalej len „VZN“) upravuje:
a) podmienky dočasného parkovania vozidiel na vymedzených úsekoch miestnych komunikácii na území mesta Vrútky :

b) spôsob zabezpečenia prevádzky parkovacích miest,

c) výšku úhrady za dočasné parkovanie motorových vozidiel podľa osobitného predpisu,
d) spôsob platenia a spôsob preukázania jej zaplatenia,

e) oslobodenie od povinnosti platiť úhradu za dočasné parkovanie motorových vozidiel.

2. Na účely tohto nariadenia sa rozumie :

a) miestnymi komunikáciami – všeobecne prístupné a užívané ulice, parkoviská vo vlastníctve Mesta Vrútky a verejné priestranstvá, ktoré slúžia miestnej doprave a sú zaradené do siete miestnych komunikácii

b) vymedzenými úsekmi – úseky miestnych komunikácii v zóne s plateným státím, označené zvislými a vodorovnými dopravnými značkami, určenými na dočasné parkovanie motorových vozidiel (ďalej aj ako „parkoviská alebo parkovacie miesta“)

c) pásmom plateného parkovania, alebo pásmom – zoskupenie vymedzených úsekov miestnych komunikácii do ucelených oblastí

d) zónou s plateným státím – zoskupenie pásiem plateného parkovania do oblasti označenej dopravnými značkami IP 24a (Zóna s dopravným obmedzením) a IP 24b (Koniec zóny s dopravným obmedzením), z ktorých vyplýva zákaz státia mimo vyznačených parkovacích miest,

e) motorovým vozidlom – nekoľajové vozidlo poháňané vlastným motorom s výnimkou mechanického alebo elektrického motorového vozíka a pre zdravotne postihnuté osoby,

f) dočasným parkovaním – dočasné parkovanie motorových vozidiel na vymedzených úsekoch miestnych komunikácii,

g) rezidentom - fyzická osoba prihlásená na trvalý pobyt v meste Vrútky, alebo

- štátny príslušník tretej krajiny, ktorý má na území Slovenskej republiky udelený trvalý pobyt podľa § 42 a nasl. zákona č. 404/2011 Z.z. o pobyte cudzincov v znení neskorších predpisov na území mesta Vrútky (ďalej len „zákon č. 404/2011 Z.z.“), ak podľa dokladu o pobyte má trvalý pobyt na území mesta Vrútky, alebo

- občan Európskej únie, ktorý má na území Slovenskej republiky trvalý pobyt podľa § 67 zákona č. 404/2011 Z.z., ak podľa Pobytového preukazu občana Európskej únie má trvalý pobyt na území mesta Vrútky, alebo

- rodinný príslušník občana Európskej únie, ktorý má na území Slovenskej republiky trvalý pobyt podľa § 71 zákona č. 404/2011 Z.z., ak podľa Pobytového preukazu rodinného príslušníka občana Európskej únie má trvalý pobyt na území mesta Vrútky.

h) bytom – je obytná miestnosť, alebo súbor obytných miestností s príslušenstvom usporiadaný do funkčného celku s vlastným uzavretím, určeným na trvalé bývanie (§ 43b ods. 4 Zákona č. 50/1976 Zb. (Stavebný zákon) v platnom znení), na účely tohto VZN sa pod pojmom byt rozumie aj rodinný dom,

i) parkovacím systémom – technické a elektronické prostriedky slúžiace na úhradu parkovného, napríklad parkovací automat, závorový parkovací systém,

j) doba spoplatnenia – časový úsek, počas ktorého je dočasné parkovanie motorových vozidiel na vymedzených úsekoch podľa §1, ods. 2, písm. b), prípustné len za úhradu, ak VZN alebo osobitný predpis neustanovuje inak.

k) prevádzkovateľom - je prevádzkovateľ parkovacieho systému v zónach s plateným státím, ktorým je Mesto Vrútky.

**§ 2
Zóna plateného parkovania**

1. Zónou plateného parkovania sú miestne komunikácie, parkoviská a verejné priestranstvá označené príslušným zvislým a vodorovným dopravným značením Grafický plán zón plateného parkovania je uvedený v prílohe č. 1. tohto VZN.

2. Zóny sú vymedzené dopravnými značkami IP24a a IP24b (zóna s dopravným obmedzením) a dodatkovou tabuľkou E12 (dodatková tabuľka s textom) s uvedením doby spoplatnenia dočasného parkovania a príslušným vodorovným značením. Zóna plateného parkovania je označená dopravnou značkou IP17a (parkovisko - parkovacie miesta s plateným státím) s dodatkovou tabuľkou E12 (dodatková tabuľka s textom) s uvedením doby spoplatnenia dočasného parkovania a príslušným vodorovným značením. Parkovacie plochy s vyhradeným státím sú označené dopravnou značkou IP16 (parkovisko - parkovacie miesta s vyhradeným státím) s dodatkovou tabuľkou E13, vodorovným dopravným značením R, státie povolené len s platnou parkovacou kartou. Stanovištia taxi služieb sú označené dopravnou značkou IB20b (stanovište taxi).

3. Dočasné parkovanie motorových vozidiel v zóne plateného parkovania je možné výlučne na parkovacích plochách označených dopravným značením:
a) IP17a [platené parkovisko (parkovacie miesta s plateným státím)] (ďalej len „všeobecne platené parkovacie miesta“) s dodatkovou tabuľou E12 s uvedením doby spoplatnenia dočasného parkovania a vodorovným dopravným značením,

b) IP16 (vyhradené parkovisko) s dodatkovou tabuľou E13 (Dodatková tabuľa s upresňujúcim textom) a vodorovným dopravným značením (ďalej len „dočasne vyhradené parkovacie miesta“).

**§ 3
Doba spoplatnenia**

1. Doba spoplatnenia sa určuje nasledovne:

a) v zóne plateného parkovania:

pondelok – piatok od 06.00 hod do 18.00 hod

sobota bezplatne, nedeľa bezplatne,

b)  parkovacie miesta označené dopravnou značkou IP16 a vymedzené dopravnými značkami IP24a a IP24b majú nepretržitú prevádzkovú dobu, t.j. sú nepretržite vyhradené pre držiteľov parkovacích kariet.

2. Za dočasné parkovanie motorových vozidiel po dobu spoplatnenia, počas štátnych sviatkov a dní pracovného pokoja uznaných v Slovenskej republike sa úhrada neplatí.

**§ 4
Podmienky parkovania v zóne plateného parkovania**

1. V rámci zóny plateného parkovania môžu parkovať motorové vozidlá do 3,5 tony s celkovou dĺžkou do 5,4 m.

2. Motorové vozidlá s dĺžkou nad 5,4 m nemôžu parkovať v zóne plateného parkovania. Motorovým vozidlám týchto kategórií je povolené iba zastavenie na čas nevyhnutný k naloženiu alebo vyloženiu tovarov či osôb.

3. Povinnosť zaplatiť úhradu za dočasné parkovanie sa vzťahuje na osoby používajúce motorové vozidlá (vodič) dočasne zaparkované na miestnych komunikáciách v zóne plateného parkovania (ďalej len „platiteľ úhrady“).

4. Dočasné parkovanie na miestnych komunikáciách v rámci zóny plateného parkovania sa riadi podmienkami parkovania vyznačenými príslušným dopravným značením a platnou legislatívou Slovenskej republiky.

**§ 5
Úhrada za dočasné parkovanie a spôsob preukázania zaplatenia úhrady**

1. Dočasné parkovanie motorových vozidiel na vymedzených úsekoch miestnych komunikácií v čase doby spoplatnenia je prípustné len za úhradu podľa platného cenníka, ak osobitný predpis neustanovuje inak. Cenník parkovného tvorí prílohu č. 3 tohto VZN.

2. Úhrada musí byť zaplatená vopred na celý čas dočasného parkovania motorového vozidla počas doby spoplatnenia.

3. Úhradu je možné realizovať:
a)  zakúpením parkovacieho lístka v parkovacom automate príslušného tarifného pásma (ďalej len „parkovací lístok“),
b) predplatenou parkovacou kartou.
4. Časovo nespotrebovaná časť úhrady sa platiteľovi úhrady nevracia.

5. Dokladom o zaplatení úhrady je:
a) platný parkovací lístok,
b) platná parkovacia karta,
6. Parkovací lístok umožňuje dočasné parkovanie motorového vozidla na platených parkovacích miestach, a to po dobu vyznačenú na tomto lístku.

7. Parkovacia karta umožňuje dočasné parkovanie motorových vozidiel v zóne plateného parkovania, a to po dobu platnosti vyznačenú na parkovacej karte. Rozsah možnosti dočasného parkovania motorových vozidiel na základe parkovacej karty závisí od kategórie parkovacej karty. Parkovaciu kartu možno vydať záujemcovi na základe žiadosti o vystavenie parkovacej karty.

8. Platný parkovací lístok je platiteľ úhrady povinný umiestniť za predné sklo motorového vozidla na viditeľné miesto tak, aby všetky údaje na čelnej strane parkovacieho lístka boli čitateľné z vonkajšej strany vozidla. Ak z parkovacieho lístka nie je čitateľná doba platnosti, alebo iný údaj potrebný ku kontrole dodržiavania tohto VZN, považuje sa to za nezaplatenie úhrady za dočasné parkovanie.

**§ 6**
**Osobitné ustanovenia o parkovacej karte**

1. Parkovacia karta sa člení na nasledovné kategórie:
a) parkovacia karta Rezidentská,
b) parkovacia karta Predplatná,

c) parkovacia karta Návšteva

d) parkovacia karta Taxi

2. Parkovacia karta (ďalej len PK) Rezidentská umožňuje dočasné parkovanie motorového vozidla rezidentov v zóne, ktorá je uvedená na PK, vrátane parkovacích miest s vyhradeným státím pre vlastníkov nehnuteľnosti, alebo osôb s právom užívania nehnuteľnosti pri príslušnej zóne (držiteľov predplatnej PK), pričom na vyhradených parkovacích miestach pre držiteľov predplatnej PK je umožnené parkovanie držiteľov rezidentských PK v čase od 18:00 – 6:00 hod. Na parkovacej karte je uvedené evidenčné číslo motorového vozidla (EČV).

3. PK Predplatná umožňuje dočasné parkovanie motorového vozidla vlastníkov nehnuteľnosti, alebo osôb s právom užívania nehnuteľnosti pri príslušnej zóne, ktorá je uvedená na parkovacej karte, na parkovacích miestach s vyhradeným státím, alebo na ostatných parkovacích miestach v príslušnej zóne je umožnené parkovanie držiteľov predplatných PK v čase od 18:00 – 6:00 hod. Na parkovacej karte je uvedené evidenčné číslo motorového vozidla (EČV).

4. PK Návšteva je určená pre úhradu parkovného motorového vozidla osoby, ktorá navštívi rezidenta s trvalým pobytom v príslušnej zóne. Žiadateľom o vydanie PK Návšteva môže byť len rezident s trvalým pobytom v  zóne, pre ktorú má byť PK Návšteva vydaná. Na parkovacej karte je uvedené evidenčné číslo motorového vozidla (EČV).5. PK Taxi je určená pre spoločnosť (viazanú na IČO) poskytujúcu prepravné služby so stanovišťom na určenom mieste vyhradenom na území mesta Vrútky. Na parkovacej karte je uvedené evidenčné číslo motorového vozidla (EČV).

**§ 7
Oslobodenie od úhrady**

1. Od úhrady za dočasné parkovanie sú oslobodené motorové vozidlá:

a) držiteľov parkovacieho preukazu prepravujúce fyzickú osobu s ťažkým zdravotným postihnutím, ktorá je odkázaná na individuálnu prepravu, alebo má praktickú alebo úplnú slepotu oboch očí b) služobné vozidlá orgánov Policajného zboru SR, Mestskej polície Vrútky pri služobnom výkone,

c) služobné vozidlá Mesta Vrútky pri služobnom výkone,

d) vozidlá pohotovostných alebo havarijných služieb pri služobnom výkone.

2. Oslobodenie od úhrady sa preukazuje najmä spôsobom označenia služobného motorového vozidla, alebo služobným preukazom vodiča motorového vozidla alebo iným preukazom dokladajúcim oslobodenie od úhrady parkovného, alebo parkovacím preukazom osoby s ťažkým zdravotným postihnutím. Preukazy podľa predchádzajúcej vety musia byť umiestnené v motorovom vozidle na viditeľnom mieste tak, aby všetky potrebné údaje boli čitateľné z vonkajšej strany motorového vozidla.

**§ 8
Parkovacie karty – všeobecné ustanovenia**

1. Počet PK sa odvíja od počtu parkovacích miest v danej zóne na aktuálny rok.

2. Typy parkovacích kariet:

a) PK Rezidentská - 1 mesačná, 6 mesačná, ročná – kalendárny rok,

b) PK Predplatná - 1 mesačná, 6 mesačná, ročná – kalendárny rok,

c) PK Návšteva (5 po sebe idúcich pracovných dní),

d) PK Taxi (ročná)

3. Na vydanie PK podľa odseku 2 písm. a) až d) tohto článku má nárok žiadateľ, ktorý nemá v deň podania žiadosti o predaj niektorej parkovacej karty evidovaný voči Mestu Vrútky žiadny nedoplatok na miestnych daniach a/alebo poplatku za komunálne odpady a drobné stavebné odpady.

4. PK je možné zakúpiť len na obdobie podľa odseku 2 písm. a) až d), bez možnosti zakúpenia na iné časové obdobie. 5. PK Rezidentská a PK Návšteva nemá charakter vyhradenia parkovacieho miesta pre konkrétne vozidlo. Predajom PK Prevádzkovateľ negarantuje voľne parkovacie miesto na parkoviskách Prevádzkovateľa podľa požiadaviek držiteľa karty.

5. Na predaj PK nie je právny nárok. Prevádzkovateľ má právo pozastaviť predaj PK pre všetky parkovacie karty a všetky parkovacie plochy, a to dočasne, alebo trvalo, o čom vyhotoví písomný oznam pre verejnosť a zabezpečí jeho zverejnenie.

6. Prevádzkovateľ pravidelne vyhodnocuje aktuálnu situáciu statickej dopravy v daných zónach v nadväznosti na počet predaných PK. V prípade, že predaj ďalších PK by mal preukázateľne negatívny dopad na situáciu statickej dopravy v danej Zóne, Prevádzkovateľ je oprávnený uplatniť postup podľa odseku 5.

7. V prípade dodatočného zistenia, že údaje uvedené v žiadosti o PK a/alebo v prílohách predkladaných k žiadosti o PK a/alebo akékoľvek iné údaje neskôr oznámené Prevádzkovateľovi sú nepravdivé, PK stráca platnosť. V takomto prípade nie je právny nárok na vrátenie zaplatenej ceny PK.

8. Ak dôjde k zmene údajov, ktoré boli súčasťou žiadosti o PK (napr. zmena trvalého pobytu, zmena EČV, výmena motorového vozidla), je povinný informovať Prevádzkovateľa a doložiť doklady preukazujúce zmenu údajov.

9. Pri zmene cenníka PK, (zníženie/zvýšenie) nie je nárok na vrátenie/doplatok ceny PK uhradenej pred touto zmenou.

10. Pri opakovanom zakúpení PK, v prípade že nedôjde k žiadnej zmene údajov, ktoré sú súčasťou žiadosti o PK, môže Prevádzkovateľ upustiť od požiadavky predkladania niektorých dokladov, ktoré majú byť súčasťou žiadosti o PK podľa tohto VZN.

11. K žiadosti o PK rezidentská,  je žiadateľ povinný predložiť nasledujúce doklady:

a) veľký technický preukaz motorového vozidla (kópia pre archiváciu),

b) preukaz totožnosti, povolenie na pobyt, pobytový preukaz občana Európskej únie, alebo pobytový preukaz rodinného príslušníka Európskej únie – iba k nahliadnutiu, kópia sa nevyžaduje (Napríklad § 2 ods. 1 zákona č. 224/2006 Z.z. o občianskych preukazoch a o zmene a doplnení niektorých zákonov v platnom znení, zákon č. 244/2011 Z.z. o pobyte cudzincov v znení neskorších predpisov)

12. K žiadosti o PK predplatná,  je žiadateľ povinný predložiť nasledujúce doklady:

a) veľký technický preukaz motorového vozidla (kópia pre archiváciu),

b) doklad preukazujúci vzťah k nehnuteľnosti v príslušnej zóne, v prípade, že to nie je možné preveriť v súlade so zák. č. 177/2018 Z.z. v platnom znení.

13. K žiadosti o PK Návšteva, je žiadateľ povinný predložiť preukaz totožnosti, povolenie na pobyt, pobytový preukaz občana Európskej únie, alebo pobytový preukaz rodinného príslušníka Európskej únie – iba k nahliadnutiu, kópia sa nevyžaduje (Napríklad § 2 ods. 1 zákona č. 224/2006 Z.z. o občianskych preukazoch a o zmene a doplnení niektorých zákonov v platnom znení, zákon č. 244/2011 Z.z. o pobyte cudzincov v znení neskorších predpisov).

14. K žiadosti o PK Taxi je žiadateľ povinný predložiť:

a) veľký technický preukaz motorového vozidla (kópia pre archiváciu),

b) oprávnenie poskytovať službu prepravy osôb

15. Predaj PK na jedno stanovište Taxi je možný iba pre jedno vozidlo taxislužby (EČV), každé ďalšie vozidlo žiadateľa je spoplatnené vyššou sumou, v zmysle cenníka, ktorý tvorí neoddeliteľnú prílohu tohto VZN . Maximálny počet predaných PK pre taxislužbu (IČO) je 3 miesta.

16. V prípade, že žiadateľ požiada o vydanie PK na byt, na ktorý je už vydaná 1 parkovacia karta, pre vydanie druhej karty a každej ďalšej PK na byt musí, v čase podania žiadosti o vydanie PK, mať v evidencii obyvateľov vedenej mestom Vrútky nahlásený trvalý pobyt v tomto byte toľko plnoletých osôb, koľko PK na byt bude platne vydaných.

**§ 9
Kontrola a sankcie**

1. Kontrolu dodržiavania tohto VZN je oprávnená vykonávať Mestská polícia vo Vrútkach a

 zamestnanci Mesta Vrútky s poverením primátora mesta.

3. Sankcie za porušenie tohto VZN upravujú osobitné predpisy zákona o Mestskej polícii č. 564/1991Zb. v znení neskorších predpisov a zákona o priestupkoch č. 372/1990Zb v znení neskorších predpisov.

4. Týmto VZN nie je dotknuté oprávnenie ostatných orgánov verejnej správy vykonávať kontrolnú činnosť, ktorá im vyplýva z osobitných predpisov.

**§ 10
Záverečné ustanovenia**

1. Toto nariadenie bolo schválené uznesením Mestského zastupiteľstva vo Vrútkach č. ............. zo dňa .............2021 a nadobúda účinnosť dňom 1. januára 2022.

2. Návrh Všeobecne záväzného nariadenia Mesta Vrútky č. 2/2021 o dočasnom parkovaní motorových vozidiel na vymedzených úsekoch miestnych komunikácii na území mesta Vrútky bol zverejnený dňa 25.11.2021 na úradnej tabuli mesta a webovej stránke Mesta Vrútky.

3. Nadobudnutím účinnosti tohto Všeobecne záväzného nariadenia sa ruší Všeobecne záväzné nariadenie č. 8/2019 o dočasnom parkovaní motorových vozidiel na vymedzených úsekoch miestnych komunikácií na území mesta Vrútky vrátane príloh.

Mgr. Branislav Zacharides

 primátor mesta

Príloha č. 1 k VZN č. 2/2021



Príloha č. 2 k VZN č. 2/2021

 - IP24a, označenie začiatku zóny s dopravným obmedzením,

 - IP24b označenie konca zóny s dopravným obmedzením,

 - IP16 parkovacie miesta s vyhradený státím,

 - IP17a parkovacie miesta s plateným státím,

 - IP20 stanovište TAXI,

Príloha č. 3 k VZN č. 2/2021

**CENNÍK PARKOVACICH KARIET, LÍSTKOV V ZÓNACH PARKOVANIA**

Parkovacia karta a lístok sa vydáva na 1 evidenčné číslo vozidla.

Strata a znovu vydanie parkovacej karty je spoplatnená sumou 5 €

|  |  |  |  |  |  |
| --- | --- | --- | --- | --- | --- |
| Druh karty a parkovacieho lístka | Zóny | Ročná park. karta  | Polročná karta | Mesačná karta  | 5 dní |
| Zóna 1. | Zóna 2. | Zóna 3. | Zóna 4. |   |   |   |   |
| Parkovisko centrálne | Parkovisko železničná stanica | Parkovisko pri múzeu | Parkovisko pred meštiankou | Cena  | Cena  | Cena | Cena  |
|   | rezidentská | √ | √ | √ | √ | 114,00 € | 76,00 € | 17,00 € | X |
| Parkovacia karta | predplatná | √  |  √ |  √ |  √ | 228,00 € | 152,00 € | 34,00 € | X |
|   | návšteva |  √ |  √ |  √ |  √ | X | X | X | 8 € |
| Prvých 30 min | 0,20 € | X | X | X |   |   |   |   |
| Parkovací lístok | Za každú začatú polhodinu | 0,40 € | 0,40 € | 0,40 € | 0,40 € |   |   |   |   |

Príloha č. 4 k VZN č. 2/2021

**CENNÍK PARKOVACICH KARIET PRE TAXI V ZÓNE PARKOVANIA**

|  |  |  |  |  |
| --- | --- | --- | --- | --- |
| Druh karty | Zóna | Ročná park. karta  | Ročná park. karta  | Ročná park. karta  |
| Zóna 2. | 1. auto | 2. auto | 3.auto |
| Parkovisko železničná stanica | Cena  | Cena  | Cena |
| Parkovacia karta | TAXI | √  | 400,00 € | 600,00 € | 800,00 € |